CELEX: 62009CA0235
Language: et
Date: 2011-04-12 00:00:00
Title: Kohtuasi C-235/09: Euroopa Kohtu (suurkoda) 12. aprilli 2011 . aasta otsus (Cour de cassationi (Prantsusmaa) eelotsusetaotlus) — DHL Express France SAS, varem DHL International SA, versus Chronopost SA (Intellektuaalomand — Ühenduse kaubamärk — Määrus (EÜ) nr 40/94 — Artikli 98 lõige 1 — Ühenduse kaubamärkide kohtu seatud keeld rikkuda kaubamärgist tulenevaid õigusi — Territoriaalne kohaldamisala — Niisuguse keeluga kaasnevad sunnimeetmed — Mõju muude liikmesriikide territooriumil kui riik, mille kohus asja menetleb)

18.6.2011   
            
            
               ET
            
            
               Euroopa Liidu Teataja
            
            
               C 179/2
            
         Euroopa Kohtu (suurkoda) 12. aprilli 2011. aasta otsus (Cour de cassationi (Prantsusmaa) eelotsusetaotlus) — DHL Express France SAS, varem DHL International SA, versus Chronopost SA
   (Kohtuasi C-235/09) (1)
   
   (Intellektuaalomand - Ühenduse kaubamärk - Määrus (EÜ) nr 40/94 - Artikli 98 lõige 1 - Ühenduse kaubamärkide kohtu seatud keeld rikkuda kaubamärgist tulenevaid õigusi - Territoriaalne kohaldamisala - Niisuguse keeluga kaasnevad sunnimeetmed - Mõju muude liikmesriikide territooriumil kui riik, mille kohus asja menetleb)
   2011/C 179/02
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hageja: DHL Express France SAS, varem DHL International SA
   
      Kostja: Chronopost SA
   
      Ese
   
   Eelotsusetaotlus — Cour de cassation — Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146) artikli 98 tõlgendamine koostoimes sama määruse artiklitega 1, 14 ja 94 — Kaubamärgist tulenevate õiguste rikkumise hagi — Ühenduse kaubamärkide kohtu seatud keelu territoriaalne kohaldamisala — Selle kohtu võimalus määrata koos keeluga sunnimeetmeid, mis on kohaldatavad kõigi nende liikmesriikide territooriumil, kuhu ulatub rikkumise jätkamise keelu kohaldamisala
   
      Resolutsioon
   
   
               1.
            
            
               Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (muudetud nõukogu 22. detsembri 1994. aasta määrusega (EÜ) nr 3288/94) artikli 98 lõiget 1 tuleb tõlgendada nii, et keeld, mille kohaselt ei ole lubatud jätkata ühenduse kaubamärgist tulenevate õiguste rikkumist või rikkumisega ähvardamist ning mille on seadnud ühenduse kaubamärkide kohus, kelle pädevus tuleneb selle määruse artikli 93 lõigetest 1–4 ja artikli 94 lõikest 1, laieneb üldjuhul kogu liidu territooriumile.
            
         
               2.
            
            
               Määruse nr 40/94 (muudetud määrusega nr 3288/94) artikli 98 lõike 1 teist lauset tuleb tõlgendada nii, et selline sunnimeede nagu karistusmakse, mille on ühenduse kaubamärkide kohus määranud oma siseriikliku õiguse alusel tagamaks, et peetakse kinni tema seatud keelust jätkata kaubamärgist tulenevate õiguste rikkumist või rikkumisega ähvardamist, laieneb asja menetleva kohtu liikmesriigist erinevatele liikmesriikidele, kuhu ulatub sellise keelu territoriaalne kohaldamisala, tingimustel, mis on ette nähtud nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades III peatükis kohtuotsuste tunnustamise ja täitmise kohta. Juhul kui mõne liikmesriigi siseriiklik õigus ei sisalda mingit sunnimeedet, mis oleks analoogne kõnealuse kohtu määratud meetmega, peab selle liikmesriigi pädev kohus püüdma saavutada meetmega taotletava eesmärgi, tuginedes siseriikliku õiguse asjakohastele sätetele, mis tagavad keelust kinnipidamise samaväärsel viisil.
            
         
      (1)  ELT C 205, 29.8.2009.